Σέρινταν Λε Φάνιου

Ο Τζόζεφ Σέρινταν Λε Φάνιου (αγγλικά: Joseph Sheridan Le Fanu) (Δουβλίνο 28 Αυγούστου 1814 – 7 Φεβρουαρίου 1873) ήταν Ιρλανδός συγγραφέας γοτθικών ιστοριών, μυθιστορημάτων μυστηρίου, ιστοριών φαντασμάτων και λογοτεχνίας τρόμου. Η αφηγηματική του ικανότητα να δημιουργεί τη δυσοίωνη και απειλητική ατμόσφαιρα του «στοιχειωμένου σπιτιού» τον κατατάσσει ως κορυφαίο συγγραφέα της εποχής που συνέβαλε στην ανάπτυξη ιστοριών του είδους στη βικτωριανή εποχή. Τρία από τα πιο γνωστά έργα του είναι το μυστήριο κλειδωμένου δωματίου Ο θείος Σίλας (1864), η νουβέλα με βρικόλακες Καρμίλα και το ιστορικό μυθιστόρημα Το σπίτι δίπλα στο νεκροταφείο (1863).

 Ο Σέρινταν Λε Φάνιου κατάγονταν από παλιά οικογένεια Ουγενότων του Δουβλίνου γαλλικής καταγωγής, είχαν μεταναστεύσει από την Καέν στην Ιρλανδία το 1685 μετά το Έδικτο του Φονταινεμπλώ, και ήταν συγγενής από την πλευρά της μητέρας του με τον θεατρικό συγγραφέα Ρίτσαρντ Μπρίνσλεϊ Σέρινταν. Πέρασε τα πρώτα 12 χρόνια της ζωής του κοντά στη Βασιλική Ιρλανδική Στρατιωτική Σχολή, όπου ο πατέρας του υπηρετούσε ως ιερέας. Το πάρκο και η διπλανή εκκλησία θα εμφανιστούν στις μεταγενέστερες ιστορίες του. Το 1826 η οικογένεια μετακόμισε στο Άμπιγκτον, στη δυτική Ιρλανδία. Οι λαϊκές δεισιδαιμονίες και οι θρύλοι της αγροτικής Ιρλανδίας άφησαν ανεξίτηλη εντύπωση στον νεαρό μελλοντικό συγγραφέα.Πέρα από τη βασική του εκπαίδευση που έλαβε ιδιωτικά από δασκάλους, άντλησε γνώσεις από τη μεγάλη βιβλιοθήκη του πατέρα του, όπου περνούσε πολύ χρόνο. Σπούδασε στο Τρίνιτι Κόλετζ του Δουβλίνου, έγινε δικηγόρος το 1839 αλλά σύντομα εγκατέλειψε τη νομική για τη δημοσιογραφία και τη συγγραφή. Το 1844, παντρεύτηκε τη Σουζάνα Μπένετ, κόρη ενός κορυφαίου δικηγόρου του Δουβλίνου και απέκτησαν 4 παιδιά. Πέθανε από καρδιακή προσβολή στη γενέτειρά του, Δουβλίνο, στις 7 Φεβρουαρίου 1873, σε ηλικία 58 ετών. Τα δοκίμια του Πάρσελ, που έγραψε ενώ ήταν ακόμη φοιτητής, δείχνουν την επιδεξιότητά του στην παρουσίαση υπερφυσικών θεμάτων και συγκεντρώθηκαν σε τρεις τόμους το 1880. Μεταξύ 1845 και 1873 δημοσίευσε 14 μυθιστορήματα. Δημοσίευσε επίσης πολυάριθμα διηγήματα, κυρίως με φαντάσματα και υπερφυσικά όντα, στο Περιοδικό του Πανεπιστημίου του Δουβλίνου, του οποίου ήταν ιδιοκτήτης και επιμελητής από το 1861 έως το 1869. Το Μέσα σε ένα σκοτεινό καθρέφτη (1872), μια συλλογή πέντε μεγάλων διηγημάτων, θεωρείται από τα σημαντικότερα έργα του. Περιλαμβάνει την κλασική του ιστορία Καρμίλα, έργο που έκανε δημοφιλές το θέμα του θηλυκού βαμπίρ. Ο Λε Φάνιου ήταν επίσης ιδιοκτήτης της Dublin Evening Mail και άλλων εφημερίδων. Το έργο του, στο οποίο συνδύασε πολλά από τα θέματα και τις τεχνικές της παραδοσιακής γοτθικής λογοτεχνίας με εκείνα της σύγχρονης ψυχολογικής μυθοπλασίας, επηρέασε αρκετούς μεταγενέστερους συγγραφείς, μεταξύ των οποίων και τον Μπραμ Στόκερ. The Purcell Papers (Τα δοκίμια του Πάρσελ, 1838–1840) The Cock and Anchor (1845) The Fortunes of Colonel Torlogh O’Brien (1847) Schalken the Painter (1851) The Murdered Cousin (Η δολοφονημένη εξαδέλφη, 1851) Ελλ. μετάφραση: Γιώργος Μπαρουξής, εκδόσεις Ποικίλη Στοά, 2017. The House by the Churchyard (Το σπίτι δίπλα στο νεκροταφείο, 1863) Uncle Silas (Ο θείος Σίλας,1864) Wylder’s Hand. (1864) Guy Deverell (1865) The Tenants of Malory (1867) Haunted Lives (1868) The Wyvern Mystery (1869) Chronicles of Golden Friars and The Rose and the Key (1871) Checkmate (1871) In a Glass Darkly (Μέσα σε ένα σκοτεινό καθρέφτη, 1872). Περιλαμβάνει τη νουβέλα Καρμίλα (ελλ. μετάφραση: Τάσος Καρακώτσογλου, εκδόσεις Καρακώτσογλου, 2015) The Room in the Dragon Volant (1872) The Watcher and Other Weird Stories (1894), μια συλλογή διηγημάτων, που εκδόθηκε μεταθανάτια. Περιλαμβάνει τη νουβέλα Το άγρυπνο μάτι (ελλ. μετάφραση: Μαργαρίτα Ζαχαριάδου, εκδόσεις Άγρα, 2016).